गैजेट डेस्क। बॉलीवुड एक्ट्रेस असिन और माइक्रोमैक्स के सीईओ राहुल शर्मा 23 जनवरी को शादी करने जा रहे हैं। एक अंग्रेजी अखबार ने इसकी पुष्टि की है। असिन और राहुल की शादी दिल्ली में होगी। रिसेप्शन मुंबई में होगा। दोनों की शादी के कार्ड बंटने भी शुरू हो गए हैं।
असिन और राहुल के बीच काफी लंबे समय से अफेयर चल रहा था। असिन ने अगस्त में एक इंटरव्यू में राहुल के साथ रिश्ते की बात मानी थी। राहुल स्मार्टफोन बनाने वाली भारतीय कंपनी माइक्रोमैक्स के सीईओ और को-फाउंडर हैं। इन्होंने नागपुर यूनिवर्सिटी से मेकैनिकल इंजीनियरिंग और सस्कैचेवान यूनिवर्सिटी से कॉमर्स में ग्रैजुएशन की डिग्री ली है।
असिन ने साल 2008 में आई फिल्म गजनी से बॉलीवुड में डेब्यू किया था। इसके अलावा वो खिलाड़ी 786, हाउसफुल 2, रेडी, बोल बच्चन में भी काम कर चुकी हैं।
hin_Deva hin_Deva hin_Deva